
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 249
                                                           din 25 noiembrie 2021
privind conferirea titlului de „Cetăţean de onoare al Municipiului Sighişoara”

post - mortem domnului Gheorghe Baltag

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.927/III/10.11.2021 și la Consiliul Local Sighișoara cu nr. 33.001/19.11.2021, de referatul de aprobare, înregistrat cu nr. 31.924/III/10.11.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând propunerea înregistrată la Municipiul Sighișoara cu nr. 29.926/21.10.2021, privind conferirea Titlului de „Cetăţean de onoare al Municipiului Sighişoara” post - mortem domnului Gheorghe Baltag, în semn de apreciere pentru întreaga activitate muzeologică, științifică și culturală a acestuia, propunere formulată de domnul dr. Nicolae Teșculă, șef serviciu al Muzeului de Istorie din Sighișoara și doamna Sorina Parchirie, restaurator la Muzeul de Istorie din Sighișoara și însușită de primarul municipiului, inițiatorul proiectului de hotărâre privind conferirea titlului de „Cetăţean de onoare al Municipiului Sighişoara” post - mortem domnului Gheorghe Baltag;

Ținând cont de prevederile Regulamentului pentru conferirea Titlului de „Cetăţean de onoare al Municipiului Sighişoara”; 
Având în vedere Raportul de specialitate cu nr. 31.925/III/10.11.2021 al Serviciului Relaţii Publice și Comunicare, prin care se propune conferirea titlului de „Cetăţean de onoare al Municipiului Sighişoara” post - mortem domnului Gheorghe Baltag, în semn de apreciere pentru întreaga activitate muzeologică, științifică și culturală a acestuia;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (13) și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,





                                    H O T Ă R Ă Ş T E:

 Art. 1. Se aprobă conferirea titlului de „Cetăţean de onoare al Municipiului Sighişoara” post-mortem domnului Gheorghe Baltag, pentru întreaga activitatea muzeologică, științifică și culturală, precum și pentru toate realizările sale în folosul comunității sighișorene.

Art. 2. Cheltuielile ocazionate de realizarea însemnelor care atestă calitatea de ,,Cetățean de Onoare al Municipiului Sighișoara”, precum și cele ocazionate de ceremonia înmânării titlului de ,,Cetățean de Onoare” se suportă de la bugetul local – Capitolul cultură.

Art. 3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Biroul Buget, Contabilitate, Salarizare – Direcția Economică şi Serviciul Relaţii Publice și Comunicare din cadrul Municipiului Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Relaţii Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. Muzeul de Istorie Sighișoara.
10 ex.

B.A. 
